Diari Oficial de la Generalitat Valenciana


Sumari del DOGV 6454, del 07-02-2011 (2011/1214)

RESOLUCIÓ d'1 de febrer de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni entre la Generalitat i l'Ajuntament de Godella, per a la creació d'un conservatori professional de música denominat Pintor Pinazo a Godella.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6454

Data del DOGV
:   07-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1214


Data del document
:   01-02-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ d'1 de febrer de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni entre la Generalitat i l'Ajuntament de Godella, per a la creació d'un conservatori professional de música denominat Pintor Pinazo a Godella. [2011/1214]  
La Generalitat i l'Ajuntament de Godella han subscrit, després de la tramitació prèvia reglamentària, el 30 de desembre de 2010, el Conveni per a la creació d'un conservatori professional de música denominat Pintor Pinazo a Godella.  
En compliment del que establix la clàusula novena del conveni, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0073/2011, i que figura com a annex d'esta resolució.  
València, 1 de febrer de 2011.- La directora general del Secretariat del Consell: Mª Teresa Lleó Alonso.  
Conveni entre la Generalitat (Conselleria d'Educació) i l'Ajuntament de Godella per a la creació d'un conservatori professional de música denominat Pintor Pinazo a Godella.  
València, 30 de desembre de 2010  
Reunits  
D'una part, Alejandro Font de Mora Turón, conseller d'Educació, en nom i representació de la Generalitat, en virtut de l'acord adoptat pel Consell, el dia 12 de novembre de 2010.  
D'una altra part, Salvador Soler Chulià, alcalde-president de l'Ajuntament de Godella, facultat per a este acte per l'acord del ple de l'esmentat ajuntament de 30 de setembre de 2010.  
Manifesten  
1. L'Ajuntament de Godella va acordar sol·licitar la creació d'un conservatori de música de grau professional, de la seua titularitat a Godella, dins del marc educatiu de la Llei Orgànica 2/2006, de 3 de maig, d'Educació (BOE núm. 106, de 04.05.06 [d'ara en avant, LOE]).  
2. La disposició addicional segona, punt 2, de la Llei Orgànica 8/1985, de 3 de juliol (BOE núm. 159, de 04.07.85), Reguladora del Dret a l'Educació, establix que la creació de centres docents públics, els titulars dels quals siguen les corporacions locals, es realitzarà per conveni entre estes i l'administració educativa competent.  
3. El Servici de Projectes i Construccions Educatives ha emés un informe favorable al que es va sol·licitar en data 14 de juliol de 2008, a la proposta d'instal·lacions i ús educatiu, ja que s'ajusta al que disposa la normativa aplicable als requisits mínims que han de complir els centres que impartisquen ensenyances artístiques.  
4. El 4 d'agost de 2008, la Direcció General d'Ordenació i Centres Docents va dictar una resolució per la qual s'aprovava la proposta d'instal·lacions i ús educatiu dels espais que apareixen en els plànols presentats per a la creació del mencionat conservatori.   
5. La Inspecció Educativa i la Unitat Tècnica de la Direcció Territorial d'Educació han emés informes favorables en el seu respectiu àmbit competencial.  
6. Les peticions s'ajusten al que ha indicat el Reial Decret 389/1992, de 15 d'abril (BOE núm. 102, de 28.04.92), pel qual s'establixen els requisits mínims dels centres que impartixen ensenyances artístiques d'aplicació segons la disposició transitòria tercera 3 del Reial Decret 303/2010, de 15 de març (BOE núm. 86, de 9 d'abril del 2010), així com en el Decret 158/2007, de 21 de setembre (DOCV núm. 5606, de 25.09.07) pels quals s'establix el currículum del grau professional de música i es regula l'accés a este grau, pel que fa als objectius, continguts i sistema d'avaluació corresponents als estudis de grau professional sol·licitats.  
Per això, en virtut de les competències que atorga el Reial Decret 2093/1983, de 28 de juliol (BOE núm. 187, de 06.08.83), sobre traspàs de funcions i servicis de l'administració de l'Estat a la Comunitat Valenciana, en matèria d'educació; el Decret 20/1993, de 8 de febrer, pel qual es regula el Registre de Convenis i s'establix el règim juridicopressupostari dels convenis que subscriga la Generalitat (DOGV núm. 1968, de 19.02.93); i la Llei 7/1985, de 2 d'abril (BOE núm. 80, de 03.04.85), reguladora de les Bases de Règim Local, la Conselleria d'Educació i l'Ajuntament de Godella acorden subscriure el present conveni ateses les següents,  
Clàusules  
Primera  
L'objecte del present conveni és la creació d'un conservatori professional de música a Godella, de titularitat íntegrament municipal, de conformitat amb la disposició addicional segona punt 2 de la Llei Orgànica 8/1985, de 3 de juliol, Reguladora del Dret a l'Educació (LODE) (BOE núm. 159, de 04/07/1985), amb les característiques, ensenyances i configuració que s'indiquen:  
Denominació genèrica: Conservatori Professional de Música.  
Denominació específica: Pintor Pinazo..  
Domicili: Plaça Santa Magdalena Sofia, 3-D.  
Localitat: Godella.  
Província: València  
Codi: 66800864.  
Titular: Ajuntament de Godella.  
Ensenyances i places escolars: el Conservatori Professional de Música Pintor Pinazo de titularitat municipal, impartirà, amb reconeixement oficial i plenes facultats acadèmiques les ensenyances previstes en la LOE, corresponents a les especialitats de grau professional següents: piano, violí, viola, violoncel, trompeta, trompa, clarinet, saxòfon i percussió, amb una capacitat de 185 places escolars.  
Segona  
A l'efecte administratiu, i exclusivament en relació a les ensenyances de grau professional, el Conservatori Professional de Música Pintor Pinazo de titularitat municipal de Godella queda adscrit al Conservatori Professional de Música número 2 de València (número de codi 05458447).  
Tercera  
Correspon al titular del Conservatori Professional de Música Pintor Pinazo de titularitat municipal de Godella la dotació pressupostària necessària per a les despeses derivades del personal docent i no docent, així com el funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació per a la concessió de subvencions als centres públics d'ensenyança de música.  
Quarta  
El Conservatori Professional de Música Pintor Pinazo, de titularitat municipal de Godella, se sotmetrà a l'autoritat de la Conselleria d'Educació i de la Inspecció Educativa d'acord amb el títol VII de la LOE i en aquells supòsits previstos en el Decret 180/1992, de 10 de novembre (DOGV núm. 1913, de 27.11.92), pel qual es regulen l'organització i funcions de la inspecció educativa i s'establix el sistema d'accés i permanència en l'exercici.  
Quinta  
El titular del conservatori es compromet a:  
a) Complir el que establix sobre òrgans de govern dels centres públics el capítol III del títol V de la LOE.  
b) Complir els requisits establits en el Reial Decret 389/1992.  
c) Que els plans d'estudis, programes, dedicació horària, nivells i sistema d'avaluació que s'han de dur a terme seran els establits en la legislació vigent: Decret 158/2007, de 21 de setembre, (DOCV núm. 5606, de 25/9/2007), pel qual s'establixen els aspectes bàsics del currículum del grau professional de les ensenyances de música; el Decret 2618/1966, de 10 de setembre (BOE núm. 254 de 24.10.66), sobre reglamentació general dels conservatoris de música; i el Decret 151/1993.  
d) Seguir les directrius acadèmiques de l'administració educativa per als centres dependents de la Conselleria d'Educació, així com presentar cada curs acadèmic una programació general anual en què consten les dades acadèmiques i administratives del centre.  
Així mateix, ha de notificar a la Conselleria d'Educació les modificacions d'horari i els canvis de professorat que puguen produir-se, i adjuntar els documents que justifiquen el compliment de la titulació exigida del nou professorat.  
e) La custòdia d'actes, expedients d'alumnes, registre de correspondència oficial i tots els documents de caràcter administratiu que es generen en virtut de les facultats que se li conferixen.  
Sexta  
Este conveni produïx efectes el mateix dia que es firme, no obstant això, l'autorització d'obertura i funcionament del centre produirà efectes des de l'inici del curs acadèmic 2010/2011.  
Sèptima  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 10.2 del Reial Decret 321/1994, de 25 de febrer, seran notificades a l'administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conforme al procediment regulat en el capítol III del citat Reial Decret 321/1994, de 25 de febrer. Finalitzarà la seua aprovació per resolució del conseller d'Educació.  
En els supòsits recollits en l'article 10.2 abans citat, s'instruirà l'expedient que donarà lloc a una nova autorització, per al qual ha de subscriure's l'oportú conveni entre les parts.  
Octava  
El present conveni tindrà una duració indefinida, i es podrà extingir, no obstant això, per qualsevol de les causes següents:  
a. Per mutu acord de les parts.  
b. Per incompliment de les obligacions assumides per l'ajuntament.  
c. Per denúncia d'una de les parts, amb el previ avís, com a mínim, de sis mesos abans de l'inici del curs acadèmic en què s'haja d'extingir.  
d. Per canvi de titularitat del centre o cessament de les activitats.  
Esta extinció produirà efectes a partir del final del curs en què es produïsca la causa.  
En els supòsits previstos en els punts b i d, l'extinció requerirà la comunicació prèvia de la Conselleria al titular del conservatori.  
Novena  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat i serà publicat en el Diari Oficial de la Comunitat Valenciana.  
En prova de conformitat i perquè quede constància, firmen ambdós parts el present conveni al lloc i en la data consignats anteriorment.  
El conseller d'Educació: Alejandro Font de Mora Turón  
L'alcalde-president de l'Ajuntament de Godella: Salvador Soler Chulià